Carlos Alberto Peña

Carlos Alberto Peña Rodríguez (lahir 29 Mac 1990) merupakan pemain bola sepak Mexico yang kini bermain untuk Club León. Beliau bermain di posisi pemain tengah. Carlos Peña juga dikenali sebagai "Gullit" kerana aksi beliau hampir serupa dengan bekas pemain bola sepak Belanda, Ruud Gullit.

Kerjaya kelab 
Peña membuat debut untuk C.F. Pachuca pada 14 April 2010 menentang Cruz Azul, seri 2-2.

Pada Mei 2011, Peña berpindah ke Club León. Beliau bermain 31 perlawanan ketika kempen pertamanya bersama Los Panzas Verdes. Dalam musim 2013–14 Peña menjaringkan 12 gol untuk pasukannya.

Kerjaya antarabangsa 
Pada lewat 2012, Peña dipanggil oleh jurulatih José Manuel de la Torre untuk mewakili Mexico di kelayakan Piala Dunia FIFA 2014 menentang Guyana pada 12 Oktober dan El Salvador pada 16 Oktober. Beliau juga dipanggil untuk menentang Peru dalam perlawanan persahabatan.

Peña menjaringkan gol antarabangsa pertama kalinya ketika menentang Finland dalam satu perlawanan persahabatan pada 30 Oktober 2013.

Rujukan

Penghargaan 
León
 Liga de Ascenso:Clausura 2012

 Liga MX (2): Apertura 2013, Clausura 2014

Kelahiran 1990
Orang hidup
Pemain bola sepak Mexico
Pemain Club León
Pemain C.F. Pachuca
Pemain Piala Dunia FIFA 2014